рискове за безопасността вследствие на неспазване на международните стандарти за безопасност, Комисията може да бъде принудена да предприеме допълнителни действия в съответствие с Регламент (ЕО) No 2111/2005.
 Въздушни превозвачи от Казахстан
 (25)
 През декември 2016 г. с Регламент за изпълнение (ЕС) 2016/2214 на Комисията (8) въздушните превозвачи от Казахстан бяха заличени от приложение А към Регламент (ЕО) No 474/2006.
 (26)
 През февруари 2020 г. започнаха официални консултации с компетентните органи в Казахстан като част от непрекъснатото наблюдение на системата за надзор върху безопасността в Казахстан. В този контекст по време на неговите заседания през май и ноември 2020 г. на Комитета на ЕС за авиационна безопасност беше представен преглед на положението с надзора върху безопасността в Казахстан.
 (27)
 Като последващо действие във връзка с обсъжданията на Комитета на ЕС за авиационна безопасност от ноември 2020 г. Комисията и Агенцията поддържаха постоянен контакт с „Въздухоплавателна администрация на Казахстан“ АД (AAK). В този контекст на 26 март 2021 г. се проведе видеоконференция между Комисията, Агенцията, държавите членки и представители както на Комитета за гражданско въздухоплаване на Казахстан, така и на AAK. По време на тази техническа среща AAK представи подробно мерките, предприети за подобряване на надзора върху безопасността в Казахстан, в т.ч. преглед на своите надзорни дейности, плановете си по отношение на набирането и обучението на технически персонал, както и правоприлагащите действия, предприети спрямо някои от въздушните превозвачи, сертифицирани в Казахстан. Освен това AAK подчерта ангажимента си да продължи да следва политиката си на непрекъснато подобряване, включително на основната си дейност по развитието на надзора върху безопасността.
 (28)
 AAK представи също така стратегията си за периода 2021—2025 г., включително приемането на новия закон за въздухоплаването и произтичащите от това изменения на националната законодателна рамка на Казахстан.
 (29)
 Въз основа на наличната към момента информация може да се направи заключението, че са положени значителни усилия и са предприети последващи промени за справяне със ситуацията с безопасността в Казахстан. Независимо от постигнатия до момента напредък Комисията следва да продължи своя мониторинг и оценка на по-нататъшното развитие на ситуацията. В този контекст — със съдействието на Агенцията и държавите членки — Комисията възнамерява да проведе посещение за оценка на място в Казахстан.
 (30)
 В съответствие с общите критерии, определени в приложението към Регламент (ЕО) No 2111/2005, Комисията смята, че по отношение на въздушните превозвачи от Казахстан няма основания за изменение на списъка на въздушните превозвачи, на които е наложена оперативна забрана в границите на Съюза.
 (31)
 В съответствие с Регламент (ЕС) No 965/2012 държавите членки следва да продължат да следят дали въздушните превозвачи, сертифицирани в Казахстан, действително спазват съответните международни стандарти за безопасност чрез приоритетно извършване на наземни инспекции на всички въпросни въздушни превозвачи.
 (32)
 В случай че постъпи важна за безопасността информация, разкриваща наличие на непосредствени рискове за безопасността вследствие на неспазване на международните стандарти за безопасност, Комисията може да бъде принудена да предприеме допълнителни действия в съответствие с Регламент (ЕО) No 2111/2005.
 Въздушни превозвачи от Киргизстан
 (33)
 През октомври 2006 г. с Регламент за изпълнение (ЕО) No 1543/2006 на Комисията (9) в приложение